hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu en hu en hu en hu hu de hu hu hu hu hu hu hu hu hu hu hu hu hu hu hu hu hu hu hu hu en hu hu de hu de hu de pt hu en hu pt hu hu hu hu es hu hu hu en de hu en de hu en de hu hu hu hu hu hu hu hu hu hu en hu hu hu hu en en en en en en en en en en en en
Így szoktasd le a macskát a bútorkaparásról 5 lépésben – Bútormentő megoldások cicagazdiknak - Macskamenta Klub
Egy csipetnyi dorombolás, szeretettel fűszerezve…
Csak a konyhapultra ne! Tuti tippek a macskamentes konyhapultért
Segítség, nem dorombol a cicám! Miért?
Miért harap meg a macskám? Tuti tippek a támadás megelőzésére
Így szoktasd le a macskát a bútorkaparásról 5 lépésben – Bútormentő megoldások cicagazdiknak
A cicagazdik többségét előbb vagy utóbb válaszút elé állítja az élet és dönteniük kell a szép berendezési tárgyak kontra macskakarom élesítés kérdéskörében: vagy a csini bútor marad és a macska megy, vagy beletörődünk és hagyjuk a cicát hogy a kaparófa helyett a kanapén élje ki az ösztöneit. Mivel a cicáról soha semmi pénzért nem mondanánk le, így marad a második verzió, pedig higgyétek el, számos működő tipp és trükk van, amivel bútormentési akcióba léphetünk és hatékonyan átszoktathatjuk a cicát a bútorokról a kaparófára. Kíváncsi vagy rá? Olvasd tovább!
Teremtsd meg rá a lehetőséget
Adj neki több alternatívát
Alkalmazz pozitív megerősítést a jó szokás elsajátításához
Az én házam,az én váram
Ahhoz, hogy hatékony legyen a cicák bútorgyilkolásról való leszoktatása, fontos azt is megérteni a gazdiknak, hogy mi áll a viselkedés hátterében. A cica ugyanis nem a gazdi bosszantása, vagy figyelemfelkeltés miatt esik neki tíz körömmel a bútoroknak, hanem azért, mert így jelöli meg a felségterületét és helyezi el a szagmintáját, meg persze nem mellesleg karmot is élesít. A territórium megjelölésének másik módja a pisilés és ha ezt számításba vesszük, már nem is biztos hogy annyira elszörnyülködünk azon, ha szálkásra kaparja a kedvenc fotelunkat. Persze attól, hogy humorba ágyazzuk a problémát még nem oldódik meg magától és nem is lehet elbagatellizálni, hiszen a békés egymással élés feltétele az, ha valahol megtalálja az ember a kompromisszumot. Ezen vagyok most én is és néhány jól bevált bútormentő praktikával segítek Neked!
Ne hagyd magad, avagy a macskamenta és plusz egy szupertitkos összetevő!
Az alapötlet mindig a macskamenta használata, ami néhány cicánál tökéltesen működik, más cicákat meg teljesen hidegen hagy. Hogy a Te cicád melyik csoportba tartozik? Azt könnyen kiderítheted! A kaparófa elé lógass fel egy kis csokor macskamentát, vagy a szárított növényt szórd végig és dörzsöld el a kaparófa felületén. Két okból is működőképes lehet a dolog: vagy azért, mert nem tud ellenállni az illatának, vagy azért, mert mindenáron el akarja tüntetni és a saját illatanyagaival helyettesíteni. Természetesen így is előfordulhat, hogy nagyívben elkerüli, de akkor bevetheted az én saját, MacskamentaBrigi féle szupertitkos összetevőmet, ami sokszorosan hatásosabb a macskamentánál: macskagyökér! A szagától néha a gazdinak is öklendezni támad kedve, de Isten se tudja miért, a macskák megvesznek érte. Gyógynövényboltban beszerezhető, a módszer pedig ugyanaz, mint a mentánál, azzal az előnnyel hogy ha a cicánál nem válik be, te még mindig tudsz belőle stresszoldó és nyugtató teát főzni magadnak. A macska ugyan lehet hogy továbbra is kaparni fogja a bútoraidat, viszont te sokkal, de sokkal nyugodtabban veszed majd tudomásul.
Ha már illat, akkor próbálkozhatsz még azzal, hogy befújod az adott bútort a kereskedelmi forgalomban kapható távol tartó spray-vel, ráspriccelhetsz a bútorra pár csepp citrus-, vagy eukaliptuszolajjal dúsított vizet, azonban ezek hatékonysága (szerintem) elenyésző, még akkor is ha a cicák utálják ezeket a szagokat. Ki tudja, lehet hogy a Te cicádnál pont ez a módszer lesz a nyerő, próbáld ki!
Ráolvasás, türelem és klikker!
Gyakran hangoztatom a cikkeimben (is), hogy a macskák igen okos állatok és kellő kitartással és következetességgel simán megértik hogy mik az elvárásaink. Milly cicám már tökéletesen veszi az akadályokat és hallgat a NEM szóra, hiszen pontosan tudja hogy ha elhangzik, akkor az éppen aktuálisan végzett tevékenységét haladéktalanul abba kell hagynia. Fontos, hogy soha nem párosulhat a határozott kijelentés fizikális agresszióval, viszont egy olyan finom mozdulattal igen, melynek használatával megértetjük a kedvencünkkel, hogy mit szeretnénk tőle (arrébb toljuk a mancsait a bútorról), illetve ilyenkor odavisszük a kaparófához és a mancsait végig húzva rajta kaparást imitálunk. Már most szólok, hogy ez nem megy egyik napról a másikra, viszont tökéletesen működik! A hatékonyságot sokszorosára tudod növelni klikker használatával. Tudod mi a klikker és hogyan kell használni a cicáknál? Hamarosan írok nektek erről egy bővebb ismeretanyagot (ha nem akarsz róla lemaradni gyere a VIP tagok közé), de addig is röviden elárulom hogy ez a klikkelő kis kütyü elsősorban a kutyák nevelésénél is idomításánál alkalmazott eszköz, ami a cicáknál is tökéletesen működik és gyakorlatilag bármit (tényleg bármit!) meg tudtok velük tanítani, ha elsajátítjátok a megfelelő lépéseket macskákra specializálva (ígérem megmutatom!). Hatékonysága a pozitív megerősítéseknek köszönhető (és persze a jó viselkedésért kapott jutalomfalatoknak), de cserébe Te is kapsz valamit ajándékként: egy igen jól nevelt cicát!
Kaparófát minden macskának! De nem mindegy, hogy milyet és mennyit!
Minden cicagazdinak nyilvánvaló, hogy a cicáknak kell kaparófa, de hogy milyen legyen és mennyi, arról viszonylag kevesebb szó esik, pedig ez igencsak fontos kérdés! Cicánként minimum két kaparófa az elvárt a lakás különböző pontjain, az pedig hogy milyen legyen a cica temperamentumától és ízlésétől nagymértékben függ, de érdemes több alternatívát is felkínálni neki. Figyeld meg a cicád viselkedését vásárlás előtt: hol szereti élesíteni a karmait? A függőlegesen, vagy vízszintesen szeret kaparni? A kanapéd, az ajtófélfa, vagy a szőnyeg a kedvenc célpontja? Ha a keményebb darabokra specializálódott és sem az ajtófélfa, sem a szék lába nincs tőle biztonságban, akkor érdemes a cédrusból készült macskabútorok közül választanod, illetve szizál kötéllel körbetekert kaparófákat választanod, ha pedig inkább a puhább bútorok, szőnyegek a kedvencei, akkor kárpitozott, anyaggal bevont kaparófák, cicaházak kategóriájában nézelődj. A kínálatban fekvő kaparófákat is találsz, illetve olyanokat, amiket szobasarkokra, kanapékra, ajtóra is fel lehet erősíteni – egyéni tűrőképességtől, lehetőségektől függően, figyelembe véve a cica szokásait. Milly, ha teljesen hóbortos időszakában van, akkor nagyon gyakran játék, futkározás közben akad rá a kanapé sarkára, vagy esik neki a fotel karfájának, így számára az egyik legtökéletesebb és legkézenfekvőbb megoldást az anyaggal, kötéllel bevont játékok jelentették, érdemes néhány ilyet is beszerezned a kaparófák mellé.
Egy macskamanikűr a minimum!
Ha karomélesítés a téma, akkor a minimum és legelső dolog mindig az, hogy a karmok megfelelő méretűek legyenek, ergo rendszeresen le legyenek vágva. Tudom, a művelet cseppet sem egyszerű, hiszen a cicák nem tartják oda maguktól a mancsukat, sőt szinte kivétel nélkül egyik sem túl közreműködő ebben a folyamatban (legalább is kezdetben), pedig egyszerűen kikerülhetetlen a szobában tartott macskáknál és a bútoraink megóvása érdekében. Bevallom nekem sem a kedvenc elfoglaltságom és Millyvel még nehezített pályán is mozgok, hiszen olyan csodálatos szőrpamacsok mellett kell lavíroznom a célszerszámmal, hogy szinte térkép kell hozzá hogy megtaláljam a levágnivaló karmocskákat. Mivel idegek és erek is futnak a karmokban, a karomvágás nem csak odafigyelést, de precizitást is igényel és persze némi szaktudást is, így ha bizonytalan vagy és időnként beremeg a kezed, vagy a cicád igazi kis fúriává változik a karomvágó látványától is, akkor bízd inkább szakemberre (vagy várd meg azt a cikkem is, amiben mindent leírok és megmutatok hozzá 😉 )
Sokan alkalmazzák azt a módszert, hogy időlegesen kétoldalú ragasztószalaggal, vagy alufóliával vonják be az érintett bútor felületét, mert sem a ragacsos, sem a csörgő-zörgő dolgokat nem szeretik a cicák, vagy a kaparászás közben vízzel spriccelik le a cicát. A magam részéről inkább a pozitív megerősítés és a kíméletes kaparófára szoktatás híve vagyok, de tény és való azonban, hogy ezek is jól bevált és gyakran alkalmazott módszerek, azonban hátulütőjük hogy felesleges stresszt és ijedtséget idéznek elő a cicánál, ami érzékenyebb kedvenceknél még tovább szaporíthatja a problémák tárházát.
Ezeket is szeretni fogod!
Fogkövesség – Cicáinkra leselkedő betegségek
“Továbbmenni lehet, de elfelejteni vagy megbocsátani sosem…” – Interjú Fodor Kornélia, civil állatmentővel
A leghatékonyabb módszerek a cicapisi szag eltüntetésére!
“Akármilyen rövid a pillanat, mely része a mellettünk élő állatok életének, felélénkíti a miénket, és minden szempontból jobbá, tartalmasabbá teszi azt.”
Az Adatkezelési Tájékoztató-ban foglaltakat elolvastam, megértettem és tudomásul vettem.
Hozzájárulok hogy a Macskamenta Klub hírlevelet küldjön nekem.
Ha Ön ember, hagyja üresen ezt a mezőt:
Cicahoroszkóp – BIKA (április 21-május 21)
Macskák és színek pro és kontra – Így (nem) látják a cicák a színeket!
15 legcukibb macskás pillanat képekben
Nézz szét itt is!
© 2022 Macskamenta Blog - Általános szerződési feltételek | Adatvédelem | Jogi nyilatkozat | Médiaajánlat | Impresszum
A weboldal cookie-kat (sütiket) használ a felhasználói élmény növelése és statisztikai célokból. A weboldal által használt cookie-k személyes adatgyűjtéséhez hozzájárulok. Adatkezelési tájékoztató
ELFOGADOM NEM FOGADOM EL
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.